amazinggracebibleinstitute.com
1 Кудайга кожо иштеп турган бойлорыс, слерди jайнап турубысКудайдыҥ jакшылыгын темей албагар. 2 Ол айдат ине:«Сени jарамыкту öйдö уктым,сеге аргадаштыҥ кÿнинде болуштым».Бат эмди jарамыкту öй, бат эмди аргадаштыҥ кÿни jедип келди.3 Jалчыланып jÿргенистеҥ кем де jик таппазын деп, кемге декандый да буудак этпейдис. 4 Карын, ончозында бойыбысты Кудайдыҥ jалчылары деп кöргÿзедис: узакка чыдажып турганыста,тÿбекке тÿшкенисте, не-немедеҥ тутакту jÿргенисте, уур-кÿч айалгаларга учураганыста, 5 бисти согуп, тÿрмелеп, истежип турганда,уур иштеп, уйкузы jок тÿндерди öткÿрип, торолоп турганыста;6 бис бойыбысты Кудайдыҥ jалчылары деп, арубысла, билимисле, турумкайысла, быйанзагысла, Агару Тынла, ару сÿÿжибисле,7 чындыктыҥ сöзиле, Кудайдыҥ кÿчиле, оҥ ло сол колыбыста тудунган чынныҥ мылтык-jепселиле кöргÿзедис. 8 Биске кÿндÿ деэдип, уйатка да тÿжÿрип турганда, jамандап та, мактап та турганда, бойлорысты Кудайдыҥ jалчылары деп кöргÿзедис. Бисти тöгÿнчи деп бодойдылар, jе бис чындык. 9 Бисти таныбайдылар, jебис танылу. Бисти öлгöн деп бодойдылар, jе бат, бис тирÿ. Бистикезедедилер, jе бис öлбöйдис. 10 Бисти ачуркандырадылар, jе бисjаантайын сÿÿнип jÿредис. Бис jокту, jе кöп улусты байыдадыс.Бисте не де jок, jе ончо немелерди ээлейдис.11 Бис слерге ачыгынча айтканыс, Коринфтиҥ улузы, слерге jÿректерис кеҥиде ачык. 12 Jÿректеристе слерге jаантайын jер бар, jеслер биске jÿректеригерди jаап jадыгар. 13 Балдарыма чылап айдыптурум биске андый ок каруу эдип, jÿректеригерди ачыгар!